
  CRNA GORA

Ministarstvo pomorstva

	

	Broj: 07-426/26-716/2
	

	Podgorica, 02.04.2026.godine
	


Na osnovu člana 4 stav 5 Pravilnika o načinu sprovođenja jednostavnih nabavki („Službeni list CG“, br. 16/23, 20/23, 36/23, 114/23, 49/24 i 114/24), službenik za javne nabavke u postupku jednostavne nabavke Usluge grafičke pripreme izrade matrica i štampe pomorskih "VINJETA" za Lučke kapetanije Bar i Kotor, shodno zahtjevu za dostavljanje ponuda br: 07-426/26-716/1 od 01.04.2026.godine, po podnijetom zahtjevu za pojašnjenje upućeno preko ESJN dana 01.04.2026.godine (šifra postupka: 111747), dostavlja:

Pojašnjenje broj 1
Svim zainteresovanim ponuđačima za Zahtjev za dostavljanje ponuda za nabavku Usluge grafičke pripreme izrade matrica i štampe pomorskih "VINJETA" za Lučke kapetanije Bar i Kotor 07-426/26-716/1 od 01.04.2026.godine:
PITANJE 1: 
Da li tražite zaštićeni papir koji ima unikatni vodeni znak u kombinaciji bijele i crne boje, kako bi se jasno vidjele konture znaka, a koji nije u slobodnoj prodaji, već se izrađuje isključivo od proizvođača papira za ponuđača?

ODGOVOR 1:
Naručilac ne traži zaštitni papir sa unikatnim vodenim znakom koji nije u slobodnoj prodaji niti papir koji se izrađuje isključivo za ponuđača. Predmet nabavke podrazumijeva PVC „pametnu“ naljepnicu sa zaštitnim karakteristikama, u skladu sa tehničkom specifikacijom, koja obezbjeđuje sigurnost, trajnost i nemogućnost ponovne upotrebe vinjete.
PITANJE 2:
Ukoliko je potreban takva zaštita papira, da li onda treba dostaviti potvrdu od proizvođača papira, u kojoj će biti navedeno da je on unikatan i proizveden direktno za ponuđača, sa traženim karakteristikama?
ODGOVOR 2: 

Naručilac ne zahtijeva dostavljanje potvrde proizvođača papira da je papir proizveden za ponuđača. Ponuđač je dužan da dostavi tehničku dokumentaciju i uzorak vinjete u skladu sa zahtjevom iz tehničke specifikacije, kojim se potvrđuje ispunjenost traženih karakteristika.
PITANJE 3:
Koja je gramaža zaštićenog papira?
ODGOVOR 3:

Tehničkom specifikacijom nije predviđen zaštitni papir, već PVC naljepnica sa zaštitnim karakteristikama, te gramaža papira nije primjenjiva na predmet nabavke.
PITANJE 4: 
Kako ćete utvrditi da je hologramska zaštita unikatna sa odgovarajućom sigurnosnom visokom rezolucijom ispisa i kao takva zavedena i zaštićena u registru kod IHMA Velika Britanija?
ODGOVOR 4:
Naručilac će ispunjenost zahtjeva za hologramsku zaštitu utvrđivati na osnovu dostavljene tehničke dokumentacije, sertifikata proizvođača hologramske trake i uzorka vinjete, kao i kroz kontrolu kvaliteta prilikom realizacije ugovora. Hologramska zaštita treba da ispunjava zahtjeve sigurnosne zaštite u skladu sa tehničkom specifikacijom.

Službenik za javne nabavke
